**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



A Közoktatási, Közművelődési, Sport, Egészségügyi, Szociális és Lakásügyi Bizottság ülésére

**2022. szeptember 22. 15.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**HÁZASSÁGKÖTŐ TEREM**

Tervezett napirend:

1.ÉNO vezetői pályázat, a pályázók meghallgatása

2.Egyebek

Budapest, 2022. szeptember 15.

Kiss Roland sk.

a bizottság elnöke

**J E G Y Z Ő K Ö N Y V**

Készült: 2022. szeptember 13-án a Polgármesteri Hivatal hivatali helyiségében a II. kerületi Értelmi Fogyatékosok Nappali Otthona vezetői állására pályázaók meghallgatásáról

Jelen vannak: Gyene Piroska szociális szakértő, ÉFOSZ elnöke,

Vargáné Luketics Gabriella, Humánszolgáltatási Igazgatóság igazgatója,

Ötvös Zoltán, Intézményirányítási Osztály vezetője,

Németh Ágnes, az Intézményirányítási Osztály munkatársa,

Rácz Edit, az Intézményirányítási Osztály munkatársa.

A II. kerületi Értelmi Fogyatékosok Nappali Otthona vezetői állására 8 pályázat érkezett.

A 257/2000.(XII.26.) Kormányrendelet 1/A § (9) bekezdése alapján létrehozott bizottság a pályázatot benyújtókat személyesen hallgatta meg és az alábbi véleményt alakította ki:

A vezetői állásra 8 db pályázat érkezett.

Előzetesen megállapítást nyert, hogy a pályázók megfelelnek a pályázati felhívásban rögzített feltételeknek, így a bizottság a lenti beosztás szerint hallgatta meg őket:

10 óra Bodai Éva

1015 óra Csernyák-Lurcza Gyöngyvér

1030 óra Kassai-Végh Hajnal

1045 óra Konyári Marianna

11 óra Lantosné Berkesi Judit

1115 óra Stefanikné Sulyák Ildikó

1130 óra Szabó Attila - előzetesen jelezte, hogy ezen a meghallgatáson elfoglaltsága

nem tud megjelenni

1145 óra Zsigmond Matild

*Bodai Éva*

Iskolai végzettsége, szakmai és vezetői gyakorlata megfelel a pályázati kiírásnak.

Szakmai program: A szociális szférában eltöltött 26 év tapasztalatára-, ezen belül 12 év vezetői gyakorlatára alapozva nyújtotta be pályázatát. A szakmai programjában is érződik, hogy inkább az idősgondozásban jártas, az elképzelései, javaslatai is ezeket tükrözik. Egy-egy kis részben kitér – hanem is konkrétan a II.ker. ÉNO-ra – az értelmi fogyatékosok intézményi működésére. Valószínűsíthető, hogy a tapasztalatai alapján, integrált intézmény kereteit között működő ellátásra van rálátása.

Elgondolkodtató, hogy iskolai végzettségei, szakmai és vezetői gyakorlata alapján mi motiválta az ÉNO vezetői állására történő pályázat benyújtására.

**Bodai Éva a bizottság meghallgatásán nem jelent meg, annak ellenére, hogy előző nap visszajelezte, hogy részt kíván venni.**

*Csernyák-Lurcza Gyöngyvér*

Iskolai végzettsége, szakmai és vezetői gyakorlata megfelel a pályázati kiírásnak.

Szakmai program:

Szakmai programja az előző pályázathoz benyújtott program, felépítésében, tartalmában szinte azonos. Kiegészítette az intézmény működésre vonatkozó feltételek résszel, ami a működés és pénzügyi kertetek témakörrel foglalkozik, és javaslatokat, elképzeléseket tartalmaz.

A személyes meghallgatáson sem tett olyan kiegészítéseket, melyekből a bizottságot meggyőzhette volna arról, hogy az elmúlt 10 hónap alatt már sikerült átlátni és gyakorlatban megvalósítani az intézményvezetési feladatokat.

*Kassai-Végh Hajnal*

Iskolai végzettsége, szakmai gyakorlata megfelel a pályázati kiírásnak.

Szakmai program: A benyújtott program áttekinthető, jól szerkesztett. Röviden, de lényegre törően ad számot az intézmény szakmai tevékenységéről, a szakmai feltételekről, szakember ellátottságról pénzügyi lehetőségeiről.

Részletesen kitér az ÉNO ellátottjainak bemutatására, ezen belül a térítési díjakra.

Külön részben mutatja be az intézmény szakmai, költségvetési program megvalósulását, más intézményekkel történő együttműködés módját.

Fejlesztési terveket, javaslatokat fogalmaz meg 2022-2026. évekre: szolgáltatások, szakmai fejlesztések, tárgyi fejlesztések feltételekre bontva évekre.

Személyes meghallgatásakor a bizottság azt tapasztalta, hogy kerületi munkatársként, de külső pályázóként ismertette az intézményi tevékenységeket, s bár fejlesztéseket fogalmazott meg, annak reális megvalósítását nem tudta indokolni.

*Konyári Marianna*

Iskolai végzettsége, szakmai gyakorlata megfelel a pályázati kiírásnak.

Szakmai program: A benyújtott szakmai programja az előző pályázathoz csatolt program, azonban most ez önmagában értékelhető. Belső pályázóként ismeri az intézmény működését, feladatait, és nem utolsósorban a gondozottakat, ellátottakat.

Előző pályázatát kiegészítette a financiális működés optimalizálása c. fejezettel. Ez a rész a humánerőforrások normalizálását, és a költséghatékony működést tartalmazza. Ezeket forintálisan is kimutatja. Azt azonban nem lehet kiolvasni, hogy ezek a megtakarítások az ellátás színvonalát befolyásolják-e.

Az előző pályázati meghallgatás során, de a mostani alkalommal is Konyári Marianna, egyértelművé tette, hogy az intézmény vezetését nem tudja elfogadni külső személlyel.

*Lantosné Berkesi Judit*

Iskolai végzettsége, szakmai és vezetői gyakorlata megfelel a pályázati kiírásnak.

Szakmai program: Az intézmény honlapján található információk, dokumentumok segítették megismerni a nappali otthon múltját és jelenét és működését.

Ezen információkra támaszkodva próbált jövőképet felvázolni az elkövetkezendő öt évre. Az intézmény szakmai programját mindenre kiterjedőnek, színvonalasnak tartja, kimeríti a jogszabályok, az intézmény tárgyi és személyi feltételei adta lehetőségeket.

A benyújtott program - a dokumentumok és az eddigi szakmai tapasztalata alapján - az intézmény működésének elemzése, és nem vezetői program.

Személyes meghallgatása alapján a bizottság meggyőződött arról, hogy a sok éves tapasztalat, rutin alapján sikerült képet nyújtani az intézményről, annak ellenére, hogy személyesen nem volt kint a helyszínen.

*Stefanikné Sulyán Ildikó*

Iskolai végzettsége, szakmai és vezetői gyakorlata megfelel a pályázati kiírásnak.

Szakmai program: A benyújtott program áttekinthető, jól felépített, szerkesztett: helyzetelemzésen (kerületi,intézményi) és az intézmény bemutatásán túl (alapadatok, külső kapcsolatrendszer, személyi feltételek, human erőforrás menedzsment) kitér a gazdálkodásra is. A program befejezéseként egy elemzésen alapuló terveket foglal össze: hosszú távon (folyamatosan is), rövid távon (folyamatosan is) és végül szükség esetén, azonnal.

A benyújtott anyag a pályázó szakmai, intézményi gyakorlatát tükrözi.

**A bizottság a személyes meghallgatása alapján is meggyőződhetett arról, hogy mind szakmai, mind vezetői gyakorlata, rátermettsége alapján alkalmas magasabb vezetői munkakör betöltésére.**

*Szabó Attila*

Iskolai végzettsége, szakmai gyakorlata megfelel a pályázati kiírásnak.

Szakmai program: A pályázó jelentkezésekor szakmai programként a Józsefvárosi Szociális Szolgáltató Gyermekjóléti Központ 2017-ben készült szakmai programját küldte be.

(érdekességképpen: a részemre megküldött e-mail egy 2020. szeptemberi, ill. egy 2021 márciusi jelentkezést és a szakmai programot továbbította nekem).

Felhívásunkra egy, egy oldalas - többesszám első személyben írt - általánosságban az értelmi fogyatékos személyek részére nyújtott szolgáltatásokról, egyéni fejlesztésükről és foglalkoztatásukról szóló öt évre szóló programot.

A pályázó elfoglaltsága miatt a meghallgatáson nem tudott részt venni.

*Zsigmond Matild*

Iskolai végzettsége, szakmai gyakorlata megfelel a pályázati kiírásnak.

Szakmai program: A benyújtott anyag áttekinthető, jól szerkesztett. Tartalmazza az ÉNO ellátottjainak bemutatását, szakmai feltételeket, szakember ellátottságot. Bemutatja az intézmény programjában szoltáltatások részeként megjelenő tevékenységeket, szolgáltatási elemeket.

A gazdasági tevékenységet csak érintőlegesen említi.

Végezetül fejlesztési terveket, célkitűzéseket fogalmaz meg öt évre.

**A személyes meghallgatáson a bemutatkozása, a kérdésekre adott válaszai alapján a bizottság azt tudta megállapítani, hogy annak ellenére, hogy nincs vezetői gyakorlata, a felkészültsége, rátermettsége alapján alkalmas lehet vezetőnek.**

A Bizottság a benyújtott dokumentumok és a személyes meghallgatás alapján két pályázó alkalmasságát tudta megállapítani:

1. *Stefanikné Sulyán Ildikó*

**A bizottság a személyes meghallgatása alapján is meggyőződhetett arról, hogy mind szakmai, mind vezetői gyakorlata, rátermettsége alapján alkalmas magasabb vezetői munkakör betöltésére.**

1. *Zsigmond Matild*

**A személyes meghallgatáson a bemutatkozása, a kérdésekre adott válaszai alapján a bizottság azt tudta megállapítani, hogy annak ellenére, hogy nincs vezetői gyakorlata, a felkészültsége, rátermettsége alapján alkalmas lehet vezetőnek.**

Kmf

Gyene Piroska Vargáné Luketics Gabriella

Ötvös Zoltán Németh Ágnes

Rácz Edit